Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2479

b) A rövid lejáratú kötelezettségeket rövid lejáratú kölcsönök, rövid lejáratú hitelek, vevõktõl kapott elõlegek, kötelezettségek áruszállításból és szolgáltatásból (szállítók), váltótartozások és egyéb rövid lejáratú kötelezettségek tagolásban kell kimutatni. ba) A kötelezettségekhez kapcsolódóan olyan analitikus nyilvántartást kell vezetni, amelybõl megállapítható a kötelezettség fajtája, keletkezésének idõpontja és összege, a kedvezményezett személye, a kötelezettség teljesítésének idõpontja, továbbá minden olyan adat, amely a pénzügyi, valamint a vezetõi információs rendszerhez kapcsolódik. Az analitikus nyilvántartásnak biztosítania kell a pénzügyileg teljesített tételek egyeztethetõségét a kapcsolódó fõkönyvi számlákkal. A kincstári körbe tartozó intézményeknek nyilvántartásaikat úgy kell megszervezniük, hogy abból a 30 napon, a 60 napon túli kiegyenlítetlen kötelezettségek állománya az elõírt adatszolgáltatási rendszernek meg fele lõen rendelkezésre álljon. bb) A szerzõdésbõl eredõ tartozások számlacsoport a kötelezettségek áruszállításból és szolgáltatásból (szállítók), a rövid lejáratú hitelek, kölcsönök, a vevõktõl kapott elõlegek, a váltótartozások, valamint a részesedésekkel, értékpapírokkal kapcsolatos kötelezettségek nyilvántartására szolgáló számlákat tartalmazza. A kötelezettségek áruszállításból és szolgáltatásból (szállítók) számlákat el kell különíteni belföldi, Európai Uniós tagország szerinti, illetve nem Európai Uniós ország szerinti külföldi szállító bontásban. Ezeket a számlákat tovább kell tagolni beruházási, államháztartáson belülre, illetve kívülre továbbszámlázott (közvetített) szolgáltatáshoz kapcsolódó, egyéb szállítói tartozás szerint, valamint be kell mutatni a nem számlázott szállításokat is. A szállítói kötelezettségekrõl év közben folyamatos analitikus nyilvántartást kell vezetni. Amennyiben az államháztartás szervezete nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, a szállítói kötelezettségekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból változási jogcímenként (kötelezettség elõ írása, kötelezettség pénzügyi teljesítése stb.) készített összesítõ bizonylat (feladás) alapján is történhet. A beérkezett szállítói számlákat az összesítõ bizonylat (feladás) alapján a fõkönyvi könyvelésben a szállítók számlájának növekedéseként kell rögzíteni, illetve a kiegyenlített szállítói tartozásokkal a szállítók számlát kell csökkenteni legkésõbb a tárgynegyedévet követõ hónap 15. napjáig. A szállítókat érintõ gazdasági mûveletek, események rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek. A szállítók számláján az állományban bekövetkezett változást év közben haladéktalanul rögzíteni kell, ha az államháztartás szervezetét megszüntetik, átszervezik. Év végén leltározással kell a szállítók állományát alátámasztani, majd ezt köve tõen kell értékelni. A rövid lejáratú hitelek és támogatási kölcsönök számlák között azokat a hiteleket, támogatási kölcsönöket és mûködési céllal kibocsátott kötvényekbõl származó kötelezettséget kell kimutatni, amelyeknek futamideje nem haladja meg az egy évet, függetlenül attól, hogy azokat milyen szervtõl vették igénybe. A rövid lejáratú hiteleket el kell különíteni aszerint, hogy azokat pénzügyi vállalkozástól, egyéb belföldi forrásból, a központi költségvetésbõl vagy alaptól vette igénybe az államháztartás szervezete. A támogatási kölcsönöket aszerint kell elkülönítetten vezetni, hogy azokat államháztartáson belüli, illetve kívüli szervezettõl, továbbá, hogy azt mûködési vagy felhalmozási célra kapta az államháztartás szervezete. bc) A személyi juttatásokkal kapcsolatos kötelezettségek számlacsoport a jövedelemelszámolási számlát, a fel nem vett járandóságok, a személyi jövedelemadó elszámolása, a társadalombiztosítási kötelezettség, az elkülönített állami pénzalapokkal kapcsolatos befizetési kötelezettségek, valamint a rövid lejáratú egyéb a munkavállalókkal kapcsolatos kötelezettségek nyilvántartására szolgáló számlákat tartalmazza. bd) A jogszabályi elõ íráson, hatósági döntésen alapuló kötelezettségek számlacsoport a központi költségvetési befizetési kötelezettségek, és azok teljesítése, a vám- és pénzügyõrség elszámolása, a helyi önkormányzati befizetési kötelezettségek, az elõ ze tesen felszámított általános forgalmi adó, a fizetendõ általános forgalmi adó, valamint az általános forgalmi adó elszámolásának nyilvántartására szolgáló számlákat tartalmazza. be) A közfeladat ellátásához kapcsolódó kötelezettségek számlacsoport a költségvetésbõl nyújtott támogatásokhoz kapcsolódó kötelezettségek, a támogatási értékû bevételekhez kapcsolódó kötelezettségek, az államháztartáson kívülrõl átvett pénzeszközökhöz kapcsolódó kötelezettségek, az önkormányzatok egyéb sajátos kötelezettségei, a támogatási programhoz kapcsolódó kötelezettségek, a garancia- és kezességvállalásból származó kötelezettség, az idegen pénzeszközök miatti kötelezettségek, az átvállalt kötelezettségek és az egyéb különféle rövid lejáratú kötelezettségek nyilvántartására szolgáló számlákat tartalmazza. A költségvetésbõl nyújtott támogatásokhoz kapcsolódó kötelezettségként, a támogatási értékû bevételekhez kapcsolódó kötelezettségként az államháztartás szervezete valamennyi fennálló elismert tartozását köteles kimutatni, nem csak azokat, amelyeknek az esedékességi ideje a tárgyév végéig lejárt, függetlenül attól, hogy ezen költségvetésbõl járó állami hozzájárulásokat, támogatásokat az év végi elszámolás során a pénzmaradvány-, az elõirányzatmaradvány-kimutatásban a korrekciós tételek között be kell-e mutatni, mint visszafizetési kötelezettséget. Az államháztartás szervezetei kötelesek teljes körûen kimutatni az adóhatóssággal szembeni kötelezettségeket. A munkavállalókkal szembeni kötelezettségként a mérlegben ki kell mutatni a december hónapra járó, de a következõ költségvetési évben esedékes személyi juttatás összegét is.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes